Nafarroako Parlamentuko Mahaiak, 2018ko irailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, turismo-gidarien sektorea arautzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 10ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Guzmán Garmendia jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura, Kirol eta Gazteriako kontseilariak Osoko Bilkuran ahoz erantzun dezan:

Ikusita Estatuan gatazka sortu dela Valentzian turismo-gidari bati isuna jarri zaiolako, eta ikusita sektore horretara lankidetza-ekonomia heldu dela, Nafarroak inolako araurik eduki gabe arte-, kultura- edo ondare-zorroztasunari dagokionez gutxieneko kalitate bat bermatzeko.

Nafarroako Gobernuak ba al du asmorik turismo-gidarien sektorea arautzeko edo, nolabait ere, Foru Komunitateko bazterrik erakusgarrienak milaka bisitariri erakusteko lanbidea zorroztasunez egiten dela zaintzeko?

Iruñean, 2018ko abuztuaren 31n

Foru parlamentaria: Guzmán Garmendia